ईरान ने मेजर जनरल कासिम सुलेमानी की हत्या को लेकर अमेरिका के राष्ट्रपति डोनाल्ड ट्रंप के सिर पर आठ करोड़ डॉलर का इनाम रखा है। ईरानी मेजर जनरल सुलेमानी अमेरिका के ड्रोन हमले में मारे गए थे। मिरर डॉट को डॉट यूके की रिपोर्ट के मुताबिक, सुलेमानी के जनाजे के दौरान आधिकारिक प्रसारकों ने रविवार को हर ईरानी से एक डॉलर देने की अपील की, यह राशि अमेरिका के राष्ट्रपति की हत्या करने वाले को दी जाएगी।
यह घोषणा की गई, "ईरान में 8 करोड़ निवासी हैं। ईरान की आबादी के आधार पर हम 8 करोड़ डॉलर की राशि जुटाना चाहते हैं, जो अमेरिका के राष्ट्रपति डोनाल्ड ट्रंप की हत्या करने वाले के लिए इनाम होगी।"
ट्रंप के आदेश पर ईरान के इस्लामिक रिवोल्यूशन गार्डस कॉर्प्स के कमांडर सुलेमानी पर 3 जनवरी को ड्रोन हमला किया गया था।
यह हमला बगदाद इंटरनेशल एयरपोर्ट रोड पर किया गया।
हमले की ईरान में व्यापक निंदा हुई है। देश के सर्वोच्च धार्मिक नेता अयातुल्ला अली खामेनेई और राष्ट्रपति हसन रूहानी ने अमेरिका से बदला लेने का संकल्प लिया है।
hin_Deva hin_Deva hin_Deva bho_Deva hin_Deva